b'\n_START_ARTICLE_\nAndreja Vukmir\n_START_SECTION_\n\xc5\xbdivljenje\n_START_PARAGRAPH_\nObiskovala je Osnovno \xc5\xa1olo Frana Albrehta v Kamniku, nato \xc5\xa1olanje nadaljevala na Srednji \xc5\xa1oli za jezikoslovje in splo\xc5\xa1no kulturo Vide Jane\xc5\xbei\xc4\x8d v Ljubljani, jezikovno smer (danes Poljanska gimnazija)._NEWLINE_Na Filozofski fakulteti v Ljubljani je \xc5\xa1tudirala zgodovino in sociologijo in leta 1993 diplomirala. Leta 1994 je odpotovala v Indijo na dvoletno izobra\xc5\xbeevanje staroindij\xc5\xa1\xc4\x8dine in staroindijske kulture ter joge._NEWLINE_Od leta 1996 je kot knji\xc5\xbeni\xc4\x8darka zaposlena na O\xc5\xa0 Marije Vere v Kamniku. Od leta 1996 pou\xc4\x8duje in vodi jogo za otroke in odrasle v dru\xc5\xa1tvu Joga v vsakdanjem \xc5\xbeivljenju Dom\xc5\xbeale. Leta 2010 je kon\xc4\x8dala podiplomski \xc5\xa1tudij Zakonske in dru\xc5\xbeinske terapije na Teolo\xc5\xa1ki fakulteti v Ljubljani. \xc5\xbdivi in dela v Kamniku.\n_START_SECTION_\nDelo\n_START_PARAGRAPH_\nIzdala je sedem slikanic za mlaj\xc5\xa1e otroke in eno dalj\xc5\xa1o zgodbo Vrbina de\xc5\xbeela v zbirki Sonce v brlogu. Prva slikanica z naslovom Kako se je princeska spet za\xc4\x8dela \xc4\x8duditi je iz\xc5\xa1la v samozalo\xc5\xbebi leta 2002. Izdala je zbirko Lolo v knji\xc5\xbenici. Leta 2010 je izdala dve mladinski deli pri zalo\xc5\xbebi Vrhovnik, z naslovoma Kamni\xc5\xa1ka Veronika in Martin na Veliki planini.'